जेटली की उपलब्धियों में नेट टैक्स की बढ़ोतरी भी शामिल है जो उनके कार्यकाल में लगभग दोगुनी हो गयी है। देश की मैक्रो इकॉनोमी में स्थिरता कम मुद्रास्फीति और कम राजकोषीय घाटे के लक्ष्य के साथ अच्छी स्थिति में है। देश का कारोबारी सुगमता यानी इज ऑफ डूंइंग बिजनेस रैंकिंग अभी तक के समय में सबसे उच्चतम रहा है और भारतीय बाज़ार को वैश्विक निवेशकों द्वारा दुनिया में सबसे अच्छा गंतव्य माना जा रहा है। आईएमएफ जैसे वैश्विक संस्थान, विश्व बैंक तेजी से बढ़ती अर्थव्यवस्था के लिए देश की प्रशंसा कर रहे हैं। अरुण जेटली को भारतीय अर्थव्यवस्था की मैक्रो इकॉनोमी में स्थिरता लाने और निजी स्वास्थ्य संबंधी समस्याओं के बावजूद भारत को दुनिया में सबसे तेज़ी से बढ़ रही प्रमुख अर्थव्यवस्था बनाने के लिए उनके प्रयासों की सराहन की जानी चाहिए।